
HISTORIE 


Jeg er født i 1967. Ja, sådan kan det 
gå. Jeg voksede op med malerier pa 
veeggene: arvegods fra fjerne tanter 
og den slags. Der kom kunstnere i. 
hjemmet. Min far samlede på aluminia, 
frimærker og mønter. 


Gennem barndommen sad jeg ofte og 
læste i støvede bøger om billedkunst. 
Som f.eks. Kunstens ismer, en lille 
serie fra Politikens forlag, jeg 
stadig holder af. 


Jeg var tegneseriefan og opfandt min 
egen superhelt, Platindrengen. Jeg 
tegnede historier om hans eventyr til 
mine skolekammerater Niels og Tho- 
mas. Senere, i gymnasiet, tegnede jeg 
onde og dæmoniske motiver til mine 
heavy metal venner. 


1988-90 havde jeg studiejob som vagt 
på Statens Museum for Kunst. Freddies 
store retrospekte udstilling, de 
danske Guldaldermalere i Rom, Cron- 
hammers uroveekkende The Gate, Eric 
Andersens fluxus-uro og meget mere. 


Sá fik jeg det lyse indfald at tage pá 
højskole for at blive mere social. Som 
sådan ma opholdet betegnes som en 
eklatant fiasko. Jeg levede nærmest i 
døgndrift på billedlinjens værksted, 
hvor jeg stod og malede manisk, uden 
at sense verden udenfor. Året var 1991 
og stedet Herning. 


Det vil sige, helt uden åndsfæller 
var jeg ikke. Vi var tre på holdet, 
Michael, Thomas og jeg, som gik godt i 
spænd sammen. Vi kaldte os ”De 
Autoriserede”; jeg har stadig vores 
visitkort, lavet i en automat i 
Herning Centret. Ambitionerne 
fejlede sandelig ikke noget. 


Hjemme igen. Med højskoletiden i 
ryggen ville jeg fortsætte alene. 
Lidt fedteri med bl.a. nogle fotokopi- 
serier blev det til. Men tanken var 
næsten tom og december 1992 løb jeg 
tør for billeder. Larsen out. 


Min ankomst på fanzine-scenen ca. 
1999 var en ny start. Skribent og fra 
2001 til 2009 redaktør af bladet 


Obskuriøst. Jeg forsøgte aldrig at 
designe forsiderne selv, af frygt for 
at falde igennem og virke uncool. I 
stedet udlevede jeg mine kreative 
impulser gennem bl.a. snakke-cd’er og 
snørklede essays om gamle dage. 


Først efter genlanceringen af bladet 
i 2013 begyndte jeg at dyppe tæerne i 
det grafiske udtryk. Klippe-klistre 
overskrifter. Scrapboglayout. Modet 
steg. Der kom collager uden tekst og 
håndskrevne digte, kleebet ind i 
fejltrykte blade som jeg sendte til 
udvalgte venner. Tanken bag var, at 
disse "collagehsefter" skulle blive 
fremtidige collector’s items. Maske 
en smule optimistisk. 


I sommers greb jeg ned å glemmeposen 
og genoplivede Platindrengen. Planen 
var en retro-tegneserie og der kom da 
også bade en pæn stak skitser og en 
novellette ud af anstrengelserne, men 
jeg kunne meerke, at det forst og 
fremmest var selve det at sidde med 
blyant og papir som trak. Og så kørte 
det pludselig med billederne igen. 


Udvalget i Obs Arty stammer fra 
september-november dette efterår. 
Billedet side 55 er en revision af min 
Celtic Frost montage bragt i Søbo 
Rustik (maj 2017). Jeg modificerede 
montagen yderligere efter den triste 
nyhed om bassisten Martin Eric Ains 
død 21. oktober 2017 og kalder 
resultatet "Tears of Mega Therion”. 


Stilen er naturligvis hamrende 
uoriginal. Jeg anvender den samme 
gamle krusedulle-rutine som folkene 
i COBRA og hygger mig gevaldigt. 
Samtidig laver jeg stadig udklips- 
arrangmenter, hvilket Obs Arty også 
medtager eksempler pa. Senest er jeg 
kort lidt treet i kruse-dullen og gar 
nu efter et mere åbent udtryk - evt. 
kombineret med collagen (se side 34). 


Redaktøren ønsker sine læsere en 
glædelig jul og et godt nytår. 


Henrik Larsens 30. november 2017 

ØST FOR PARADIS 


»East of Eden« - en utrolig 
dejlig film med filmidolet 
over alle idoler, James 
Dean. Nogen stor skue- 
spiller er han vel ikke, men 
han udstraler en helt ube- 
skrivelig personlighed - sa 
kan man ikke li’ selve fil- 
men, kan man gleedes o- 
ver James Dean. Den 
handler om den fortabte 
søn - det er en filmklassi- 
ker, der vel ikke behøver 
nærmere præsentation. 
Den kan i dag måske virke 
en smule primitiv, både i 
opstæning og spillestil, 
men se eller gense den al- 
ligevel. Det er den værd. 
Det kan i øvrigt tilføjes, til 
almindelig orientering til 
alle Dean-fans, at det i år 
er 50-året for hans fød- 
sel... 
(Warner) 

Langelund 





BYEN BRANDER 


(Amerikansk, m. bl.a. 
Henry Fonda og Shelley 
Winters) 

- er en historie, om en ka- 
tastrofe, der kan ske hvor- 
somhelst. Og som sikkert 
også en dag vil ske - på en 
eller anden måde. Tre 
drenges cigaretrygning i- 
gangsætter en mindre 
brand, hvorunder en 
brandmand . omkommer. 
Samtidig går en mand a- 


nytomvideofilm  - 


mok på storbyens olieraf- 
finaderi - og pludselig er 
katastrofen en kendsger- 
ning. Raffinaderiet sprin- 
ger | luften, og storbyen 
er ét  flammehelvede! 
Redningsaktionen er ån- 
deløst spændende. For 
byens, flotte hospital er 
netop blevet indviet, og 
nu skal alle patienterne 
pludseligt evakueres. Ho- 
spitalet ligger nemlig i den 
yderste farezone. Filmen 
kan sammenlignes med 
»Jordskaelv«, »Det -tärn- 
høje helvede« og lignende 
katastrofefilm - den er 
spændende, godt lavet, 
og med fine skuespiller- 
præstationer. Med enkel- 
te voldsomme scener er 
den ikke egnet for børn. 

Langelund 


SHERIFFEN 
FRA NEVADA 

SHERIFFEN 
FRA NEVADA 


En western-film om 
haevn. Og hvilken haevn. 
Ideen stammer tydligt fra 
»Syv meend sejrer«, hvor 
Yul Brunner fik til opga- 
vve at samle en flok stær- 
ke mænd for at hjælpe en 
fattig landsby mod »over- 
magten«. Her er det 
Montgomery Ford, der 
selv skal ha' taget haevn. 
Efter fem år i faengslet for 
noget, han ikke havde be- 
gået, tørster han efter 
haevn over Elfego. En un- 
dermáler af en bandit med 
barske ideer om, hvordan 
forskellige situationer skal 
skæres. Vor helt samler y- 
derligere fire skrappe 
mænd, heriblandt kraft- 
dyret Bud Spencer, der i 
øvrigt i denne film spiller 
en smule anderledes end 
vi normalt kender til ham. 
Optakten til klimaks er ud- 
mærket, selv om der ind 
imellem er lidt langtrukne 





Scener. Og. selve opgøret 


er ganske godt gennem- 
ført - det skal naturligvis 
ikke røbes her. 

-strøm 





medidas frit om Kar 


KÆLDEREN 


(Amerikansk, m. bl.a. 
Barbara Bach) 

- er historien om en lille 
gruppe piger, der besøger 
den danske by, Solvang, i 
Californien. De kommer til 
at bo hos et ældre ægte- 
par i et stort, gammelt 
hus. Men de forsvinder 
pludseligt - og der gem- 
mer sig et eller andet my- 
stisk i kælderen. Et men- 


 neske? Et dyr??? En TV- 


journalist, der skal lave en 
reportage fra Solvang, 
kommer også til at bo hos 
det ældre par. Og hun 
kommer ud for meget gru 
og gys. Hun spilles af Bar- 
bara Bach, som vi bl.a. 
kender fra en James 
Bond-film. Filmen viser 
også mod slutningen, 


hvad det er, der gemmer 

sig dernede. I kælderen... 

Ikke egnet for børn. 
Langelund 





SCANNERS 


(Amerikansk) 

- er en barsk, til tider me- 
get makaber film. Der fin- 
des ca. 300 Scanners- 
mennesker pa jorden. Dis- 
se mennesker er i besid- 
delse af en djævelsk kraft: 
de kan dræbe med tanker 
og koncentration, en in- 
dre kraft, altså. En psyko- 


- Siden 





pat agter at misbruge sine 
evner. Først gar det ud o- 
ver en mand til en kongres 
omkring feenomenet. 
Hans hoved eksploderer! 
følger adskillige 
gruopvækkende scener - 
kulminerende med afslut- 
ningen, der er et opgør 
mellem den gode og den 
onde. Denne voldsomme 
slutscene er noget af det 
mest barske, nogensinde 
vist pa film. Absolut ikke 
egnet for børn og svage 
sjæle! 

Langelund 





ALT PÅ ET BRÆT 


Det er en forrygende hi- 
storie. Med tre af vore 
store - alt for tidligt afdø- 
de - skuespillere i fin form. 
Dirch Passer, Jørgen Ryg 
og Preben Kaas laver alle 
tiders bankkup. Via det 
kendte offentlige toilet på 
hovedbanegården i Kø- 
benhavn, skal de igennem 
bagmuren til WC nr. 3. 
Bag en tyk mur og stålpla- 
der ligger boksen med fle- 
re millioner kroner i. Men 
hvordan skal de tre sørge 
for, at WC nr. 3 hele tiden 
er optaget. Af en af de 
tre. Preben Kaas er isce- 
nesætteren, Ryg og Pas- 
ser er arbejdsløse skue- 
spillere, der får deres livs 
chance for optræden. 
Uden publikum. Og resul- 
tatet af toilet-opførelsen 
bliver en succes - selv om 
der ikke er én, der klap- 
per. | 

-strøm 


- set af 
Peter Langelund 

Jeg ejede en masse syvtommer-singler som 
ung. De fleste er gaet tabt, for sadan er 
det her i livet, nar man har naet de 
halvtreds. Hej, ingen tarer, for jeg har 
egentlig aldrig brudt mig om formatet. 
Hadede at skulle rejse mig fra sofaen og 
vende skiven efter blot en enkelt sang. 
Singler blev ogsa nemt slidt. 


Hvorfor så købe dem? Fordi jeg var 
notorisk fattig og en single gav mig 1 
det mindste smagen af den LP, jeg alt for 
ofte matte lade sta i butikken og gjorde 
det ogsa muligt for mig, at have en 
mening om albummet uden at skulle 
bluffe for meget. Det med smagen var nu 
så som så. Kunstnerne sendte nemlig i 
regel singler ud, der var markant mere 
"kommercielle" end resten af sangene. 
Hitpotentiale og alt det der. Det var jeg 
dog cool med og glædede mig ekstra, hvis 
b-siden var et album nummer mere. (En 
ægte dedikeret fan eller samler ville 
naturligvis foretrække et ikke-album 
nummer.) Hvis jeg ejede noget med bandet i 
forvejen, var der så basis for et mixtape. 
Dem lavede jeg mange af og de er også 
gået tabt. Måske skulle jeg have passet 

bedre på singler og bånd, for der var 
mix-udgaver og edits imellem som til 
dato ikke er udgivet på cd. Måske så 

meget. Sket er sket. 


Nu om dage besøger jeg jævnlig de lokale 
genbrugsbutikker. Primært for at stresse 
af, eventuelle fund er ren bonus. Jeg bor 
i gåafstand af to butikker med vinyl i 
sortimentet, både LPer og singler. Mest er 
vraggods, værdiløst bras - stabler på 
stabler af vesttyske schlager-parader og 
støvet dansktop. Af til stikker der dog 
sma perler frem af det sorte sand: 
nostalgiske glimt fra min svundne 
ungdom, ting, der på en eller anden måde 
fortæller en historie, jeg kender. Jeg har 
ved et fravalg ingen pladespiller i 
hjemmet og køber udelukkende for 
omslagenes skyld. 


Her følger et udvalg af mine indkøb, med 
kommentarer. Jeg beklager ikke at kunne 
inkludere lidt mere kantede sager som 
punk eller støjrock, men hvad der måtte 
have fandtes af den slags på Holbæk- 
egnen er for længst borte. 

Man siger, det er tanken som teller. At støtteplader er, hvad de er. Sandt nok. Men nar 
pengene er kradset ind, talt og fordelt og nogle af dem maske ligefrem er naet frem, 
hvor de kunne gøre gavn, så henger vi stadig på pladerne. Vi slipper ikke for dem. De 
fordemte sukkersange vil kverne i radioen herfra og til evigheden. Stovet vil aldrig 
nà at legge sig, for nok et kvaj fra en eller anden retro-feel-good-kanal finder dem 
frem pa ny. Og som arene gar og afstanden til den oprindelige event stiger, bliver 
sangene til en slags nostalgiske fodvarmere for vores i mellemtiden kolde fødder. Kan 
du huske, dengang, vi var gode ved de sma sultne born i Afrika? Det var tider, hvad 


1 
د‎ 
AB 
3 
5 
I 
1 
12: 
$ : 
E 
i 
j? 


rn 
1 NN "o 


Na d VE 
وا بر وی‎ See 


MARY NR 


-. 
41 1 


~ 
1 





. ك تا 


| 
[E 
5 
"n 
is 
፤ 5 
a 
T 
1 


E 
= 
7 
% 
= 
= 


"Do They Know It's Christmas?" Band Aid singlen fra december 1984 (se modstäende side) var 
noget af det første indenfor støttepladegenren. Siden fulgte bl.a. "We are the World" af 
USA for Africa (marts 1985) og Live Aid (sommeren 1985). Heavyrock-scenen leverede deres 
eget bidrag med singlen Hear 'n' Aid: "Stars" som i det mindste bød på en hæderlig 
guitarsoli og det foresvæver mig, at også Danmark bidrog med en single, noget med Nanna 
eller Lis Sørensen eller. never mind. 1986 singlen Comic Relief "Living Doll", hvor The 
Young Ones sammen med Cliff Richards mishandler sidstnævntes 1959 hit er totalt fed. 

The Yong Ones var geniale. Rik Mayall døde i 2014 og det kunne han ikke være bekendt. 

e ¦ Foto: Niels Guldbrandsen 

Min interesse for dansk underholdningsmusik er minimal og det skyldes udelukkende 
Paul Hammerich, at jeg gad fiske denne Nina og Frederik EP (Metronome 1957) op fra 


genbrugskassen. (Det er vist i øvrigt deres pladedebut.) Hammerichs kerligt-ironiske 


dokumentarserie "Gamle Danmark 1945-1975" som jeg betaget fulgte på DR TV way back i 1983 
havde nemlig bragt et mindeværdigt klip fra det danske lystspil Kærlighedens melodi 

(1959), hvor parret optræder i et musikalsk nummer med Louis Armstrong og hans band, "The 
Formula for Love”. Kontrasten mellem de meget ferske, meget hvide unge mennesker og den 


svedige sorte jazzkonge Armstrong var ikke til at tage fejl af. Hammerich havde et godt 
øje for den slags. (fortsættes på næste side) 

Louis Armstrong 
and his All-Stars 

Nina og Frederik var et hipt overklassepar som 1957-63 havde en vis succes med calypso- 
inspireret musik, før de lukkede biksen og senere gik hver til sit. Som så mange andre 
popfænomener før og nu. Jeg huskede som sagt klippet og sprang derfor ikke over 
avisaftiklen i 1994, hvor parret pa ny skabte overskrift, som jeg nok ellers ville have 
gjort. Frederik var blevet fundet myrdet, med sin nye hustru, i Filippinerne, og det var 
narkorelateret. En trist afslutning. Louis Armstrong fik et godt liv. Det hvide Amerika 
havde behandlet stjernen som næsten en af deres egne, lenge før at racediskrimination 
i landet var blevet gjort ulovlig, og han kvitterede ved (med få undtagelser) at holde 
kæft og koncentrere sig om trompeten. There's no business like showbusiness. 

Min hukommelse er ikke ufejlbarlig. Jeg har i alle disse år troet, at "The Land of 


Make Believe" var gruppens bidrag til Melodi Grand Prix og sa viser dette sis 1 
stedet at vere sangen "Make Your Mind Up". Meget vel. Jeg ma have set deres video til 
"Land" i et eller andet DR musik eller underholdningsprogram, engang i vinteren 
1981/82. Mit engelske var totalt hjælpeløst, men jeg fangede da, at Superman optrådte 
i sangen og den kvindelige forsanger forvandlede sig pludselig til Supergirli 


videoen - whats not to like. Her begynder og ender min viden om gruppen Bucks Fizz. 

Jeg var 13 ar, da singlen udkom i november 1980. Sangen var fed, men hvad varen Super 
Trouper i grunden? Tja, ordet “super” smagte i hvert tilfælde af noget eventyrligt. (At 
Super Trouper er navnet på et patenteret scenelys, well.) I min barndom var der bare 
ABBA overalt. Jeg havde mine favoritter og det var det. Som teenager kunne jeg have 
udforsket diskografien, men ABBA var i mellemtiden gået af mode, I dag er det ok at lytte 
til ABBA igen. Ikke at nogen rigtig fører regnskab længere. Og jeg ved stadig alt for 
lidt om gruppen. Jeg ejer et par opsamlinger.. og Super Trouper. Som ud over titelsangen 
har både "The winner Takes It All" og "Happy New Year". Super nok til mig. 





terende at lytte til. Maske fordi hun er pop 

Jeg har altid fundet Madonna en smule 

Det er mærkeligt at tænke tilbage pa dengang, engelsksprogede sange i . radioen lød BOR 


det rene vrøvl. Kim Wilde kunne i 1981 skråle om "chequered love" og Olivia Newton-John 
samme år længes efter at "get physical" og jeg forstod nok, at de var ude på noget frækt, 
men ikke, hvad ordene betød. Da Madonna brød gennem stratosfæren 1984-85, var dette 
ophørt med at være et problem - jeg gik i gymnasiet - selvom ingen vel kunne være i 
tvivl om, hvad det handlede om: SEX. Nå, respekt for stjernen og værket: Madonna er en 
ægte kunstner, ikke bare en popsild, og skønt selviscenesættelsen kan blive for meget 
af og til - se f.eks. Truth Or Dare (1991) eller Evita (19%), så har hun generelt et fast 
greb om karrieren. Sangene, i hvert tilfælde de af dem, jeg stadig kan huske, indgår jo 
også i mit livs lydtapet. Så bøllehatten på sned for Madonna. 


ል. 





Populermusikken er fuld af eksempler pa fjollede indfald, der gik hen og bl ev enorme 
hits. På engelsk kaldes fænomenet en novelty song. Sadanne sange kan vere ulidelige 
landeplager, mens succesen star på, og siden hen vække rædsel og rødmen, nar de graves 
frem fra glemslen, mange ar efter. Eller de viser sig at have veret forud for deres tid 
som f.eks. "They're Coming to Take Me Away, Ha-Haaa!" (1966) af Napoleon XIV... well, måske. 
"Shaddap You Face" (1980), af australieren Joe Dolce, en vrøvlesang leveret på gebrokkent 
engelsk-italiensk a la Chico Marx (modsat Chico har Joe Dolce italienske aner) var en 
sensation, der bed sig fast og nægtede at forsvinde. Sangen gik hen og blev en af de 
bedst sælgende singler i Australien nogensinde. Og den er skrækkelig dårlig! 


Y 


FR DAVID 


一 ~ 一 人 


Prete Waris eee ho 


va 


ዯነ እታ ዳራ ነቁ: 


Jeg skriver andetsteds, at jeg foretrekker rockmusik og sa er det jo pudsigt, hvordan sa 
mange af mine nostalgiske favoritter er skamløs pop. Men man ma arbejde med det, man 
har, når man vokser op i et nærmiljø uden spor af rock 'n' roll. Det var først efter en 
geografisk-kulturel omplantning, at jeg overhovedet begyndte at fatte interesse for den 
slags og først i gymnasietiden, at jeg, ved hjælp af min ungdomsydelse, blev i stand til 
at købe musik og aktivt opbygge en musikalsk identitet. Og så har jeg alligevel bevaret 
en svaghed for den glatpolerede pop fra dengang. Nej, det skyldes næppe kun opvæksten. 
Der må være noget ved ham den blævrende franskmand F.R. David og hans klagesang fra 
1982 om, at det ikke er nemt, det med ord, som tiltaler mig. Og så fremdeles. 





PLEASE DON "I LEAVE ME 


PLEASE DON'T LEAVE ME (INSTRUMENTAL) 


John Sykes — guitars 

Phil Lynott — vocals/bass guitar 
Brian Downey — Drums 

Darren Wharton — Keyboards 


Produced & Engineered by Chris Tsangarides 
Recorded at Lombard Sound, Dublin 
Photography: John Swannell 


Special thanks to: Andrew Warwick, 
Tim Martin & Deirdre Costello 
Also, thanks to Stuart Watson & Charlie Eyre at MCA 


Phil Lynott Brian Downey and Darren Wharton appear courtesy of Phonogram Records BV 


Holbæk-Kalundborg plejede at være en af heavyrockens højborge, men det mærker man 
ikke meget til, her i genbrugssingleland. Måske fordi kvikkere samlere end jeg allerede 
har nappet det bedste eller maske fordi butikkernes udvalg af harde syvtommer-skiver 
dengang faktisk var temmelig begrænset. Jeg ejede singler med Kiss, Mötley Crue, Judas 
Priest, Van Halen og Foreigner.. og det var cirka det, mens jeg havde betydelig flere 
maxi-singler (som stadig var billigere end en typisk LP). Nå, her fandt jeg da en John 
Sykes single fra 1982, hvor den unge guitarhelt har fået hjælp af Phil Lynott og nogle 
af de andre Thin Lizzy folk. Sykes trådte ind i bandet samme år; det er han som spiller 
lead guitar på Lizzys sidste studiealbum Thunder and Lightning (1983). 

ሚሚ هم ك غك‎ sandete 


Jernbaneviadukter fascinerede mig som barn. De var mørke og hemmelighedsfulde. Den 
forvitrede cement fik dem til at ligne noget fra en fjern fortid, hvad de på en måde 
også var; anløbne inskriptioner opgav årstal langt ældre end jeg. Der lugtede af vilde 
blomster, olie og bjørneklo omkring dem. Jeg var pisseræd for bjørnekløer. Væggene 
derinde var oversået med tidens grafitti: Orva, Gårdmand Bjørn ud af Indokina, Frodo 
lever osv. Og når jeg sådan stod der og læste andre menneskers skriblerier, faldt 
tankerne gerne på teksten fra Simon and Garfunkel sangen "The Sound of Silence" som 
jeg havde lært i musiktimen: And the sign said "The words of the prophets / Are written 
on the subway walls / And tenement halls / And whispered in the sounds of silence" 

Det er svært ikke at se noget symbolsk i omslagsfotografiet til singlen "Get Back" (1969). 
Paul McCartney vil tydeligvis hellere sidde hjemme og læse Obskuriøst (for nu at stjæle 
en joke fra Jack J.), mens resten af gruppen krampagtigt forsøger at genkalde forne 
tiders festlige stemning. Ak, festen var forbi, de sidste sjatter drukket. Året efter, 1970, 
gik The Beatles officielt hver til sit. Deres mange fans kunne ganske vist leve i håbet 
om en genforening, halvfjerdserne igennem, og imens glæde sig over pladeudgivelser fra 
alle fire ex-Beatler. Det skortede ikke på skøre rygter, de år (som det canadiske band 
Klaatu, der ufrivilligt blev udråbt til Beatles under cover), Ringo Starrs Ringo (1973) 
var lige ved og næsten: Her medvirker både Paul, John, George og naturligvis Ringo, om 
end ikke pa én gang. Så faldt skuddene i New York, 8. december 1980... 

Filmen og soundtrack-albummet Sgt. Pepper's Lonely Hearts Club Band fra 1978, ikke at 
forveksle med det klassiske 1967 Beatles album, er en af de storste fiaskoer nogensinde, 
Musikfilmgenren var hot i halvfjerdserne; Saturday Night Fever (1977) og Grease (1978) 
trak fulde huse verden over. Og mindet om Beatles hang ved i den kollektive bevidsthed, 
faktisk var SPLHCB startet som et New Yorker teaterstykke, lost baseret pà albummets 
sange. Nogle smarte producere fik det, pa papiret geniale, indfald, at overfore stykket 
til det hvide lerred. The Bee Gees, Peter Frampton og en herskare af gestestjerner blev 
rekruteret og... resultatet floppede totalt. Filmen savnede sammenhæng og sangfortolk- 
ningerne svingede mellem kitsch og katastrofe. Pudsigt nok skulle Paul McCartney (1) 
begà et lignende Beatles-baseret makverk, Give My Regards to Broad Street, i 1984. 

